text: биром (буром, бурумава, кибо, кибьен, киббун, акуут) нигериядағы джосс өзенінің батысында, орналасқан халық. шамамен 500 мың адам (1967, бағалау). тілі биром тілі. хауса тілі кең таралған. биромдардың көпшілігі ислам дінін ұстанады, кейбіреулері дәстүрлі нанымдарды сақтайды. негізгі кәсіптері қолмен атқарылатын егіншілік (тары, жержаңғақ) және мал шаруашылығы. қолөнерден ұсталық, қыш жасау, тоқу, төсеніш жасау дамыған. әлеуметтік ұйымның негізін көпбалалы қауымдар мен патрилинейлік рулар құрайды. неке патрилокальды. ауылдық қауымдарды діни басшылар (да-гвом) басқарады. бақсы дәрігерлердің ықпалы зор. сиқырлық пен бақсылық кең таралған. фольклордан ертегілер мен космогониялық аңыздар ең танымал. елді мекендердің көлемі әртүрлі. әр шаруашылық 5-6 саз балшықтан жасалған лашықтардан тұрады. сондай-ақ, ата-баба культімен байланысты арнайы ғимарат бар. киімдері ерлерге арналған кең жейделер мен шалбарлар, әйелдер үшін бір-біріне тігілген, жамбасқа оралып, тобыққа дейін жететін жолақ мата. олар дәстүрлі хауса киімдерін киеді. негізгі тағамдары көкөністер (жарма) және сүт өнімдері.